

LĒMUMS

Ādažos, Ādažu novadā

2024. gada 25. jūlijā **Nr.** **298**

**Par grozījumu Ādažu novada pašvaldības domes 30.05.2024. lēmumā Nr. 224 “Par žūrijas komisijas izveidošanu metu konkursam “Ādažu kopienu centra atjaunošana” un iepirkumam”**

Ādažu novada pašvaldības dome 30.05.2024. pieņēma lēmumu Nr. 224 “Par žūrijas komisijas izveidošanu metu konkursam “Ādažu kopienu centra atjaunošana” un iepirkumam” (turpmāk – lēmums), apstiprinot žūrijas (iepirkuma) komisijas sastāvu metu konkursam “Ādažu kopienu centra atjaunošana” un iepirkumam par Ādažu kopienu centra atjaunošanas tehniskā projekta izstrādes un autoruzraudzības pakalpojumu.

No žūrijas komisijas locekles, energoefektivitātes ekspertes Rutas Vanagas 18.07.2024. tika saņemts iesniegums (pašvaldībā reģistrēts ar Nr. ĀNP/1-11-1/24/3720) ar lūgumu atstādināt viņu no pienākumu pildīšanas metu konkursa žūrijas un iepirkumu komisijā, tādējādi ir nepieciešams veikt grozījumus lēmumā, izslēdzot viņu no komisijas sastāva.

18.07.2024. tika saņemts Edgara Augustiņa (ilgstošs Saldus novada energopārvaldnieks, kā arī uzņēmuma SIA “Renesco” izpilddirektors) apstiprinājums, ka viņš piekrīt darbam metu konkursa žūrijas un iepirkumu komisijā. Tādējādi E.Augustiņš varēs darboties komisijā R.Vanagas vietā.

Pamatojoties uz Publisko iepirkumu likuma 24. panta pirmo un otro daļu, Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 223. un 227. punktu, kā arī Projektu uzraudzības komisijas 15.07.2024. atzinumu, Ādažu novada pašvaldības dome

**NOLEMJ:**

1. Veikt grozījumu Ādažu novada pašvaldības domes 30.07.2024. lēmumā Nr. 224 “Par žūrijas komisijas izveidošanu metu konkursam “Ādažu kopienu centra atjaunošana” un iepirkumam” un izteikt lemjošās daļas 1.4. apakšpunktu šādā jaunā redakcijā:

“1.4. Edgars Augustiņš, energoefektivitātes eksperts, SIA “Renesco” izpilddirektors”.

1. Pašvaldības Centrālās pārvaldes Personāla nodaļas vadītājai informēt Valsts ieņēmumu dienestu par grozījumiem valsts amatpersonu sarakstā likumā “Par interešu konflikta novēršanu valsts amatpersonu darbībā” noteiktajā kārtībā.
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU